পুনৰ উত্তপ্ত ধুবুৰীৰ ৰাজীৱ ভৱন । প্ৰদেশ কংগ্ৰেছৰ কেইবাগৰাকীও জ্যেষ্ঠ নেতাৰ সন্মূখীতেই কৰ্মীয়ে ধাৰণ কৰিলে ৰুদ্ৰমূৰ্তি । ভাৰত জোড়ো কাৰ্যসূচী উপলক্ষে অনুষ্ঠিত এখন সভাৰ আৰম্ভণিতেই সৃষ্টি হয় এই উত্তপ্ত পৰিস্থিতিৰ (Tense situation at Dhubri Rajiv Bhawan)।
সভাখনত উপস্থিত আছিল প্ৰদেশ কংগ্ৰেছৰ কেইবাগৰাকীও জ্যেষ্ঠ নেতা । কিন্তু সভাৰ আৰম্ভণিতেই লাগিল কেনা । সন্মুখৰ আসনত বহি থকা একাংশ কংগ্ৰেছ কৰ্মী হঠাৎ উঠি গ'ল প্ৰদেশ কংগ্ৰেছৰ নেতাৰ সন্মুখলৈ । দাবী এটাই- অযোগ্য জিলা সভাপতিৰ বিৰুদ্ধে ব্যৱস্থা ল'ব লাগে । লগে লগে সভাত উপস্থিত সকলো কংগ্ৰেছ কৰ্মীয়ে সৃষ্টি কৰিলে উত্তপ্ত পৰিস্থিতিৰ । একাংশ কংগ্ৰেছ কৰ্মীৰ মাজত হতাহতিৰো সৃষ্টি হ'ল ।
